
CYFEILIORNADAU  A  DICHELLION 


SAINT    Y  DYDDIAU    DIWEDDAE 


a  Elgfr  Ittontum, 


YN    CAEL    EU     DVNOETHI 


CAN      Y     PARCH       W-    J.      MORRISH, 

LEDBURY. 


CYFIEITHEDIG,     TRWY    GANIATAD      YR    AWDWR, 

Gan  DAVID  ROBERTS. 

CAERNARFON: 

ARGRAFFEDIG   A    CHYHOEDDEDIG  GAN    H.    HUMPHREYS. 
1849. 


SAINT    Y   DYDDIAU    DIWEDDAF 
A  LLYFR  MORMON. 


RHYBUDD    GWEINIDOG    PW    BRAIDD. 


Fy  anwyl  Gyfeillion, 

Un  o'r  dyledswyddau  yr  ymrwymais 
yn  ddifrifol  i'w  cyflawni,  pan  yr  ordeiniwyd  fl 
yn  weinidog  Duw,  trwy  arddodiad  dwylaw  Esgob 
Cristionogol,  ydoedd,  "  Y  byddai  imi,  trwy  gy- 
mhorth  Ysbryd  Duw,  fod  yn  barod  gyda  phob 
diwydrwydd,  i  ymlid  ymaith  bob  athrawiaeth 
gyfeiliornus  a  dyeithr,  ag  a  fyddai  groes  i  Air 
Duw,"— i  ddyrchafu  fy  lief  yn  erbyn  pob  cyfeil- 
iornadau  a  thuedd  ynddynt  i  niweidio  yr  en- 
eidiau  a  ymddiriedwyd  i'm  gofal.  Er  mwyn 
cyflawni  y  ddyledswydd  hon,  yr  wyf  yn  eich 
anerch  y  waith  bresennol.  Yr  wyf  wedi  gweled, 
er  mawr  ofid  imi,  nifer  o  ddynion  a  alwant  eu 
hunain  Saint  y  Dyddiau  Diweddaf,   neu  For- 


moniaid,  yn  myned  oddiamgylch  yn  eich  myag 
am  amryw  fisoedd  a  aethant  heibio,  gan  ansei- 
ydlu  meddyliau  amryw  Gristionogion  duwiol, 
a  dysgu  i  chwi  athrawiaethau  croes  i  Efengyl 
ein  Harglwydd  Iesu  Grist. 

A  chan  nad  ellir  dysgwyl  i  chwi  wybod  dim 
am  y  dynion  hyn,  y  rhai  a  ddeuant  atoch  gan 
haeru  eu  bod  yn  Weinidogion  Duw,  yr  wyf  wedi 
gwneuthur  ymchwiliadau  i'w  dechreuad,  eu 
cynnydd,a'u  hathrawiaethau,ac  yr  wyf  yn  credu 
na  ddyfeisiwyd  erioed  dwyll  mwy  echryslawn  i 
geisio  perswadio  dyn,  na'r  hwn  a  arferasant  hwy 
tuag  atoch  chwi. 

Haerant  fod  ganddynt  Lyfr  yn  eu  meddiant, 
yr  hwn  (yn  ol  eu  dy wediad  hwy)  a  godwyd  o'r 
ddaear,  lie  yr  oedd  wedi  gorwedd  am  gannoedd 
o  flynyddau ;  y  llyfr  hwn  a  ysgrifenwyd  ar 
ddarnau  neu  blates  o  Aur,  mewn  iaith  anneall- 
adwy,  ac  yr  oedd  y  dyn  a  gafodd  hyd  i'r  llyfr 
yn  gallu  ei  gyfieithu  trwy  offerynoliaeth  rhyw 
gareg.  Gal  want  y  llyfr  yn  "Llyfr  Mormon," 
neu  "Y  Llyfr  Euraidd;"  a  dywedant  wrthych 
ei  fod  wedi  ei  guddio  yn  y  ddaear  gan  Dduw  ei 
hun,  a  bod  y  lie  yr  oedd  yn  guddiedig  wedi  cael 
ei  hysbysu  gan  Angel.  Yn  awr  y  mae  Duw  o'i 
drugaredd  wedi  caniatau  i  anwiredd  yr  haeriad 
yma  gael  ei  brqfi.  Yr  oedd  gwraig  y  dyn  a  ysgrif- 
enodd  Lyfr  Mormon  yn  byw  yn  y flwyddyn  1 840, 
yn  Monson,  Massachusetts,   America,  a  hi  a 


dystiolaethodd  nad  oedd  yr  holl  ddyfais  ond  y 
twyllmwyaf  echryslawn.  Llyfr  Mormon,  yrhwn 
yn  ol  tystiolaeth  y  bobl  hyn  a  ysgrifenwyd  gan 
Dduw  ei  hun,  a  ddygwyd  yn  mlaen  yn  y  dull 
canlynol : — 

Yn  y  fl  wyddyn  1 8 1 2  yr  oedd  yn  by  w  y n  Salem 
Newydd,  Swydd  Ashtabula,  Ohio,  yn  America, 
Weinidog  yr  Efengyl  o'r  enw  y  Parch.  Solomon 
Spaulding,  yr  hwn,  o  herwydd  afiechyd,  oedd 
yn  analluog  i  gymeryd  rhan  yn  nyledswyddau 
cyhoeddus  y  Weinidogaeth.  Yn  agos  i'w  drigle 
yr  oedd  lluaws  o  gloddiau  pridd  ac  amddiffyn- 
feydd  milwraidd,  acyn  y  fanhon  cafvvyd  amryw 
arfau  a  gweddillion  hynafiaethawl,  y  rhai  yn  ddi- 
ddadl  a  berthynent  i  ryw  genedl  ag  oeddyn  awr 
wedi  darfod.  Mr.  Spaulding,  mewn  ffordd  o 
ddefnyddio  ei  amser,  ac  er  pleser  iddo  ei  hun 
a'i  gymydogion,  a  gymerodd  mewn  Haw  i  ysgrif- 
enu  hanes  ddychymygawl  am  yr  hen  genedl 
hon;  a  chan  eifodyn  dymuno  ei  hysgrifenuyn 
yr  iaith  hynaf,  efe  a  gopiodd,  mor  agos  ag  y  gallai, 
iaith  y  Beibl.  Efe  a  alwodd  ei  waith  yn  "  Llaw- 
ysgrifen  wediei  chael;"  ac  a  gymerodd  arno  fod 
yr  hanes,  wedi  cael  ei  hysgrifenu  gan  un-  o'r 
Cenhedloedd  oedd  wedi  eu  colli,  a'i  bod  wedi 
ei  chladdu  yn  y  ddaear.  Darllenwyd  y  llyfr 
hwn  i'w  frawd  ac  i  lawer  o'i  gymydogion,  y  rhai 
a  fawr  ddifyrwyd  ganddo. 

Yn  fuan  wedi  hyn  Mr.   Solomon  Spaulding 


a  symudodd  o  Salem  i  Pittsburg,  Pa.,  yn  mha 
le  y  daeth  yn  gydnabyddus  a  Mr.  Patterson, 
golygydd  newyddiadur.  Rhoddwyd  benthyg 
y  gwaith  am  gryn  amser  i'r  bonheddig  hwn,  yr 
hwn  a  ddymunai  ei  argraffu,  ond  ni  adawai  Mr. 
Spaulding  iddo.  Yr  oedd  y  gwaith  yn  hollol 
adnabyddus  i'r  gweithwyr  yn  argraffdy  Mr. 
Patterson,  ac  yn  eu  plith  yr  oedd  dyn  o'r  enw 
Sidney  Rigdon,  yr  hwn  ar  ol  hyn  a  fu  mewn 
cysylltiad  d  dechreuad  cyntaf  y  Mormoniaid. 

Yn  y  flwyddyn  1816,  bu  farw  Mr.  Spaulding 
yn  Amity,  Swydd  Washington,  a  gadawyd  y 
gwaith  mewn  llaw-ysgrifen  i'w  weddw.  Yn  fuan 
ar  ol  cyhoeddiad  "Llyfr  Mormon,"  pan  ddarfu 
i'r  hudoliaeth  ddechreu  ymdaenu,  aeth  pre- 
gethwr  yn  perthyn  i'r  sect  newydd  hon  i  Salem 
Newydd  i  gynnal  cyfarfod,  ac  yn  y  cyfarfod 
darllenwyd  amryw  ranau  o  Lyfr  Mormon.  Yr 
oedd  yr  hen  bobl  i  gyd  wedi  rhyfeddu,  o  her- 
wydd  hwy  a  wybuant  yn  uniongyrchol  fod  y 
peth  oeddynt  yn  ei  glywed  yn  y  cyfarfod,  yn 
rhan  o'r  hanes  ag  oedd  eu  hen  gyfaill  Mr.  Solo- 
mon Spaulding  wedi  ei  ddarllen  mor  fynych 
iddynt  o'r  blaen.  Yr  oedd  ei  frawd,  Mr.  John 
Spaulding,  yr  hwn  oedd  hynod  am  ei  dduwiol- 
deb,  yn  bresennol  yn  y  cyfarfod,  ac  yn  perffaith 
adnabod  gwaith  ei  frawd.  Yr  oedd  mewn  trallod 
a  dychryn  o  herwydd  fod  y  llyfr  wedi  ei  ddefn- 
yddio  i'r  fath  ddyben  drygionus.  Efe  a  dorodd 
i  wylo,  a  chan  gyfodi  efe  a  hysbysodd  i'r  cyfarfod 


ei  ofid  am  fod  ysgrifen  ei  frawd  ymadawedig  wedi 
cael  ei  throi  i'r  fath  ddyben  arswydus.  Cyfod- 
odd  cynhwrf  yn  mysg  y  bobl  yn  Salem  Newydd, 
ac  anfonwyd  Dr.  Philasthus  Hurlbut,  yn  nghyda 
dynion  parcbus  ereill,  at  weddw  Mr.  Solomon 
Spaulding  i  gydmbaru  "Llyfr  Mormon"  a'i 
waith  ef.  Wrth  wneutbur  byn  canfyddwyd  yn 
union-gyrcbol  nad  oedd  "  Llyfr  Mormon,"  yn 
Ik  bod  yn  ddatgudcliad  oadiwrih  Ddnw,  yn  ddim 
mwy  na  llai  na'r  hanes  a  ysgrifenwyd  gan  Mr. 
Spaulding,  gyda  chyfran  o  Isaiah  wedi  ei  roddi 
mewn  un  man,  rban  o'r  Datguddiad  mewn  lie 
arall,  ac  ychydig  o  bregeth  ein  Hiachawdwr  ar 
y  mynydd  yn  y  trydydd  lie,  gyda  thaenelliad 
yma  a  thraw  o  athrawiaethau  a  rheolau,  a  thu- 
edd  ynddynt  i  gynnal  twyll  a  drygioni  echrys- 
lawn  y  sect  newydd  hon. 

Dyma  hanes  dechreuad  Llyfr  Mormon,  fel  ei 
rhoddwyd  gan  wraig  y  dyn  a'i  hysgrifenodd. 
Er  ei  farwolaeth  ef  y  mae  hi  wedi  ail-briodi  dyn 
o'r  en w  Davidson.  Yroeddynbywyn  yfl.  1840, 
yn  Monson,  Massachusetts,  yn  wraig  o  ymar- 
weddiad  diargyhoedd  ac  yn  Gristion  gostyng- 
edig.  Y  mae  A.  Ely,  D.D.,  gweinidog  yr  eglwys 
gynulleidfaol  yn  Monson,  a  D.  R.  Austin,  prif- 
athraw  Athrofa  Monson,  dynion  hynod  am  eu 
duwioldeb  a'u  dysgeidiaeth,  wedi  dwyn  tyst- 
iolaeth  fod  ei  hadroddiad  yn  deilwng  o'r  hyder 
mwyaf. 


Yn  awr,  fy  anvvyl  gyfeillion,  yr  wyf  yn  erfyn 
arnoch  i  ystyried  yn  ddwys  yr  adroddiad  eglur 
hwn  o  wirionedd,  a  diolchwch  i  Dduw  am  iddo 
weled  yn  dda  i  ddwyn  y  fath  dwyll  i'r  amlwg. 
Os  dechreua  dynion  drwy  arferyd  y  fath  ddich- 
ellion  ;    os  deuant  atoch  gan  ffugio  eu  bod  yn 
Weinidogion  Duw;    llefaru  wrthych  am  freu- 
ddwydion,  datguddiadau  a   gweledigaethau   o 
angelion;  a  dwyn  gyda  hwy  lyfr  yr  hwn  a  ddy- 
wedant  sydd  wedi  ei  ysgrifenu  ganfys  Duw,  a'i 
roddi  iddynt  gan  angel,  pan  yr  ydych  yn  ben- 
derfynol  oddiar  dystiolaeth  anwrthwynebol,  fod 
yr  unrhyw  wedi  ei  ysgrifenu  gan  greadur  marwol 
fel  chwi  eich  hunain,  yr  ydych  yn  gwybod  pa  cyn 
Iteied  o  grediniaeth  a  ddylid  ei  roddi  i  bob  pwnc 
arall  a  lefarant.     Yr  hyn   a  leferir   ganddynt 
sydd  wedi  ei  sylfaenu  ar  gelwydd,  o  ganlyniad 
nis  gall  fod  yn  wir.     Pa  un  a  ydyw  yr  holl  rai 
sydd  yn  myned  oddiamgylch  i  ddysgu  yr  ath- 
rawiaethau  ffol   hyn,   yn  gwybod   am  y  twyll 
pechadurus,  ynte  a  oes  rhai  hyd  yn  nod  o  honynt 
hwythau  wedi  eu  twyllo,   nis  gallaf  ddywedyd. 
Gobeithiaf  eu  bod  wedi  gwneuthur  y  pethau 
hyn  mewn  anwybodaeth.     Hyderaf  fod  y  wy- 
bodaeth  o'r  twyll  a  arferir  yn  cael  ei  chyfyngu 
i'r  Arweinwyr  yn  unig.     Ond  pa  fodd  bynag  y 
mae  gyda  golwg  ar  hyn,  y  mae  eich  dyledswydd 
chwi  yn  eglur,  "  Deuwch  allan  oddiwrth  y  bobl 
hyn,  ac  ymddidolwch."    Nid  wyf  wedi  dyweyd 
dim   wrthych  yn  nghylch  yr  athrawiaethau  a 

ddysgir  yn  en  llyfrau,  o  herwydd,  pan  wyddom 
fod  hyd  yn  nod  y  llyfr  yn  dwyllodrus  o  ba  un  y 
cymerir  yr  athrawiaethau  hyn,  nis  gallwn  ond 
disgwyl  fod  yr  athrawiaethau  eu  hunain  yn 
groes  i'r  Efengyl.  Ac  felly  y  maent;  er  eu 
bod  yn  rhy  ddichellgar  i  ddysgu  cyfeil- 
iornad,  heb  fod  y  cyfeiliornad  hwnw  wedi  ei 
gymysgu  iryw  raddau  a'r  gwirionedd  fel  y  mae 
yn  yr  Iesu. 

Dysgant  beth  arall  i  chwi  ag  sydd  i'm  tyb  i 
yn  dra  ynfyd,  sef  bod  yn  rhaid  i  chwi  adael  y 
wlad  hon  a  myned  i'r  America,  i  deyrnasu  yno 
gyda  Christ  Iesu  hyd  nes  y  byddo  i'r  rhan  ddryg- 
ionus  hon  o'r  byd  gael  ei  ddinystrio;  ac  y  mae 
yn  ddrwggenyfglywed  fodamryw  bersonauwedi 
cael  eu  denu  i  werthu  yr  ychydig  eiddo  oedd 
ganddynt  i'r  dyben  hwn.  Paham  y  cymerwyd 
y  twyll  hwnmewn  llawnisgallaf  ddyweyd,  ond 
y  mae  rhesymau  a'm  harweiniant  i  feddwl  fod 
ganddynt  ryw  ddyfais  mwy  bydol  mewn  golvvg 
nag  a  fynent  ini  gredu.  Yr  wyf  yn  canfod  eu 
bod  yn  son  am  ryw  dir  sydd  wedi  ei  brynu  ar 
lanau  Afon  Mississippi  yn  America;  a  dywed- 
ant  wrthych  "Y  gellir  prynu  119,000  (un  cant 
a  phedair  ar  bymtheg  o  nloedd)  o  erwau  (acres) 
yn  y  ch  waneg  trwy  ymdrechiadau  cijdunoly  saint." 
Dy wedant  hefyd  wrthych  "Fod  Iesu  Grist  wedi 
mynegi  y  bydd  i  bwy  bynag  a  roddo  ymborth, 
dillad,  neu  arian  i  Saint  y  Dyddiau  Diweddaf 
gael  ei  wobrwyo;  a'i  fod  Ef  wedi  gorchymyn 

i'r  cyfryw  avian  gael  eu  hanfon  i  Esgob  yn 
America,  fel  y  defnyddier  hwynt  er  sefydliad 
Seion.  Yn  awr  nis  gellir  trin  119,000  oerwau 
o  dir  heb  ddynion  at  y  gwaith;  ac  y  mae  yn  fwy 
o  elw  i  feddianwyr  y  tir,  i  berswadio  creaduriaid 
tlodion  i  werthu  yr  ychydig  sydd  ganddynt,  o 
dan  dwyll  crefyddol,  er  mwyn  iddynt  dalu  am 
eu  cludiad,  na  phe  buasai  raid  iddynt  roddi 
cludiad  rhad  i  weithwyr  o  Loegr,  er  mwyn  eu 
galluogi  i  fyned  i'r  America  i  drin  eu  tir  hwy. 

Fy  anwyl  Gyfeillion,  gobeithiaf  y  bydd  i'r 
gwirioneddau  eglur  a  osodais  o'ch  blaen  gael  eu 
priodol  effaith  arnoch.  Os  ydych  yn  gwybod  yr 
Efengyl,  ni  fydd  i  chwi  ryfeddu  fod  angen  am  y 
fath  rybuddion.  St.  Pedr  a  ddywed,  "Gau- 
brophwydi  a  gyfodant,  y  rhai  trwy  gybydd-dod 
gyda  geiriau  denu  a  wnant  farsiandiaeth  o 
honoch;  yn  diystyru  Llywodraeth;  rhyfygus 
ydynt,  cyndyn ;  nid  ydynt  yn  arswydo  cablu 
urddas ;  y  maent  yn  llefaru  chwyddedig  eiriau 
gorwagedd."  St.  Paul  hefyd  a'n  rhybuddia  i 
ddysgwyl  "Rhai  a  ddymunant  fod  yn  Athrawon 
o'r  gyfraith,  heb  wybod  beth  y  maent  yn  ei  ddy- 
wedyd,  nac  am  babeth  y  maent  yn  llefaru;  yn 
llefaru  celwydd  mewn  rhagrith;  yn  ymlusgo  i 
dai,  ac  yn  arwain  yn  rhwym  wrageddos  anwy- 
bodus."  Efe  a  brophwydodd  y  deuai  yr  amser 
pannad  "allai  dynionoddef  athrawiaeth  iachus, 
eithr  pentyrant  iddynt  eu  hunain  athrawon,  gan 
fod  eu  clustiau   wedi  merwino."      A  chwi  yn 

gvvybod  nad  yw  y  pethau  hyn  ond  cyflawniad 
o'r  Ysgrythyr,  ewch  i'r  Ysgrythyr  am  gymhorth 
ac  arweiniad.  "  Chwychwi  gan  hyny,  a  chwi 
yn  gwybod  y  pethau  hyn  o'r  blaen,  ymgedwch 
rhag  eich  arwain  ymaith  trwy  amryfusedd  yr 
annuwiol,  a  chwympo  o  honoch  oddiwrth  eich 
sicrwydd  eich  hun."  "Na  chredvvch  bob  ys- 
bryd,  eithr  profwch  yr  ysbrydion  ai  o  Dduw  y 
maent;  oblegyd  y  mae  gau-brophwydi  lawer 
wedi  myned  allan  i'r  byd."  "  Na'ch  arweinier 
oddiamgylch  ag  athrawiaethau  amry  w  a  dyeithr ; 
canys  da  yw  bod  y  galon  wedi  ei  chryf  hau  agras." 

Arfod  iDduw,  yrhwn  yw  rhoddwrpob  doeth- 
ineb,  ganiatau  i  chwi  ras  "i  barhau  yn  y  ffydd, 
wedi  eich  seilio  a'ch  sicrhau  fel  na'ch  symuder 
ymaith,"  trwy  hudoliaeth  niweidiol  twyllwyr 
crefyddol,  "  oddiwrth  obaith  yr  Efengyl  yr  hon 
a  glywsoch,"  y w  gweddi  ddiffuant, 

Eich  Gweinidog  a'ch  Cyfaill, 

W.  J.  MORRISH. 

Ledbury. 


AIL-RYBUDD    GWEINIDOG  I'W 
BRAIDD. 


Fy  anwyl  Gyfeillion, 

Cyfeiriais  lythyr  atoch,  ychydig  amser 
yn  ol,  i'ch  rhybuddio  yn  nghylch  y  twyll  a  arferir 
tuag  atoch  gan  nifer  o  ddynion  a  alvvant  eu 
hunain  "Saint  y  Dyddiau  Diweddaf:"  a  chyda 
gofid  dwys  yr  wyf  yn  canfod  llawer  ohonoch 
yn  cymeryd  eich  arwain  ar  gyfeiliorn  gan  y  gau- 
athrawon  hyn :  a'r  unig  reswm  a  allaf  ei  roddi 
dros  hyn  ydy w,  nad  ydych  yn  deall  mewn  gwir- 
ioneddyr  athrawiaethau  a  ddysgant  i  chwi. 

Yr  wyf  yn  gwybod  yn  dda  am  y  dull  eich 
camarweinir.  Credwyf  fod  llawer  ohonoch  yn 
Gristionogion  diniwaid,  yn  wir-awyddus  am 
tachawdwriaeth  eich  eneidiau,  ond  ar  yr  un 

pryd,  nid  ydych  wedi  eich  "  seilio"  yn  ddigonol 
"yn  y  ffydd;" — yr  ydych  yn  anwadal  ac  yn 
ansefydlog ;  ac,  o  ganlyniad,  yn  myned  ar  ol  y 
dynion  hyn,  yn  awyddusam  "glywed  rhywbeth 
newydd."  Yr  ydych  yn  myned  i  un  o'u  cyfar- 
fodydd,  ac  y  mae  un  o'u  pregethwyr  yn  codi  i 
fynu, — yn  cymeryd  ei  destyn  o'ch  Beibl  chwi 
eich  hunain  i  guddio  ei  ddybenion,  ac  yn  bwr- 
lyrau  allan  nifer  afrifed  o  eiriau, — testyn  ar  ol 
testyn,-- ymadrodd  ar  ol  ymadrodd, — yn  llefaru 
ychydig  am  fedydd, — ychydig  am  ail-ddyfodiad 
Crist, — ac  (os  na  bydd  neb  yn  bresennol  yn 
debyg  o  wrthwynebu  ei  haeriadau)  ychydig 
yn  nghylch  Jerusalem  Newydd  ac  America:  efe 
a  lefara  hyn  i  gyd  gyda'r  fath  gyflymdra  fel  nas 
gellwch  glywed,  llawer  llai  ddeall,  haner  yr  hyn 
y  mae  yn  ei  ddywedyd.  Yr  ydych  yn  gwybod 
fod  llawer  o'r  hyn  a  lefarir  wedi  ei  gymeryd  o'r 
Beibl,  ac  oherwydd  hyny  yr  ydych  yh  myned 
ymaith  wedi  eich  llwyr  foddloni,  fod  y  cwbl  yn 
wir,  am  fod  ychydig  ohono  yn  Ysgrythyr. 

Yr  wyf  yn  ail  adrodd  yr  hyn  a  ddywedais 
wrthych  o'r  blaen,  nad  ydych  yn  deall  mewn 
gwirionedd  yr  athrawiaethau  y  mae  y  bobl  hyn 
yn  eu  dysgu  i  chwi,  oherwydd  y  maent  yn  rhy 
ddichellgar  i  adael  i  chwi  wybod  holl  ddyfnder- 
oedd  y  drygioni  ar  unwaith,  rhag  fod  arnoch 
ofn  i  ymuno  a  hwy.  Yr  wyf  wedi  eich  hysbysu 
o'r  blaen,  pa  j odd  y  dyfeisiwyd  Llyfr  Mormon, 
ac  ymdrechaf  ddangos  i  chwi  yn  awr  yr  hyr^^'V! 


14 


gynnwysa,  fel  y  galloch  farnu  drosoch  eich  hun- 
ain,  pa  un  a  ydyw  yn  ddatguddiad  oddiwrth 
Dduw,  fel  yr  haerant  hwy,  ynte  dyfais  ddich- 
ellgur  ydyw,  fel  yr  wyf  fi  wedi  ceisio  dangos. 
Ofer  i  chwi  ddysgwyl  clywed  pa  beth  yw 
gwir  athrawiaethau  y  bobl  hyn  gan  eu  pregeth- 
wyr;  oherwydd  y  gallant  bregethu  un  peth 
heddyw,  a  pheth  arall  y  foru,  fel  y  byddo  am- 
gylchiadau  yn  gofyn.  Eu  gwir  athrawiaethau 
a  ganfyddir  mewn  dau  lyfr.  un  a  enwir  "Llyfr 
Mormon,"  a'r  Hall,  "  Llyfr  o  Athrawiaethau  a 
Chyfammodau/'  yn  cynnwys  hyfforddiadaui'w 
pregethwyr.  Myfi  a  roddaf  i  chwi  yn  bresennol 
rai  enghreifftiau  o'r  ddau  lyfr  hyn. 

Yn  mlaenaf,  ni  a  edrychwn  i  mewn  i  Lyfr 
Mormon.     Proffesa  ei  fod 

"Yn  hanes  wedi  ei  ysgrifenu  gan  law  Mormon,  wedi  ei  gymeryd  o 

Mates  Nephi wedi  ei  ysgrifenu  mewn  ffordd   o   orchymyn,  ac 

hefyd  trwy  ysbryd  prophwydoliaetti  a  datguddiad. . . .  i  gael  ei  egluro 
trwy  allu  Duw  yn  y  dehongliad  o  bono.'' 

Ni  a  gawn  yr  hanes  canlynol  am  y  Cyfieith- 
ydd:- 

"  Bydded  hysbys  i  bob  cenedl,  Uwyth,  iaith,  a  pbobl,  at  y  rbai  y 
daw  y  llyfr  bwn,  ein  bod  ni,trwy  ras  Duw  Dad,  a'i  Fab  Iesu  Grist, 
wedi  gweled  y  plates  a  gynnwysant  y  dystiolaetb  bon,.. ..  ac  hefyd, 
ein  bod  yn  gwybod  ddarfod  iddynt  gael  eu  cyfieitbu  trwy  allu  Duw, 
oberwydd  ei  lef  Ef  a  hysbysodd  hynyini;  ac  yr  ydym  hefyd  yn 
tystiolaethu  mewn  geiriau  sobr,  fod  angel  Duw  wedi  dyfod  i  lawr  o'r 
nefoedd,  a  rhoddi  y  plates  a'r  cerfiadau  sydd  arnynt  ger  bron  ein 
llygaid." 

Hon  yw  y  dystiolaeth  a  rydd  Llyfr  Mormon 

i'w  wirionedd  ei  hun;  ac  yn  y"  Llyfr  o  Athraw- 
iaethau  a  Chyfammodau"  dywedir  wrthym,  yn 
Rhan  2,  Tudalen  2, 

"Fod  Llyfr  Mormon  yn  cynnwys  coffadwriaeth  am  bobl  wedi 
cwympo,  ac  am  gyflaxonder  Efengyl  Iesu  Grist. . . .  wedi  ei  sicrhau 
trwy  weinidogaeth  angelion.'' 

Drachefu  gelwir  ef  (Rhan  4,  Tudalen  8,) 

"Yn  Gyfammod  newydd  Duw  gyda  phlant  Seion." 

Gorchymynir  i'r  henuriaid,  (Rhan  13,  Tu- 
dalen 5,) 

"  I  ddysgu  egwyddorion  Efengyl  Iesu  Grist,  y  rhai  sydd  yn  y  Beibl, 
ac  yn  Llyfr  Mormon,  yn  yr  hwn  y  mae  cyflawnder  yr  Efengyl.'" 

Yn  y  Rhan  1,  Tudalen  5  a'r  8,  canfyddir  y 
geiriau  hyn: — 

"Wele,  myfi  wyf  Dduw,  a'm  gorchymynion  hyn  a  roddwyd  i'm 
gweision,  fel  y  caffont  allu  i  osod  i  lawr  syl/aen  yr  eglwys  hon. .  ..yr 
unig  wir  a  bywiol  eglwys  ar  wyneb  y  ddaear." 

Eilwaith,  yn  Llyfr  Mormon,  Tudalen  123, 
darllenir  fel  hyn : 

"  Llawer  o'r  Cenhedloedd  a  ddywedant,  Beibl,  Beibl,  y  mae  genym 
ni  Feibl — O  ynfydion!  oherwydd  i  mi  lefaru  un  gair,  ni  ddylech 
feddwl  nas  gallaf  lefaru  gair  arall.  Ni  ddylech  feddwl  ei  fod  yn 
cynnwys  fy  holl  eiriau.,< 

Chwi  a  ganfyddwch  fod  y  bobl  hyn  yn  cy- 
meryd  arnynt  fod  yn  apostolion  ac  yn  bro- 
phwydi  o  eglwys  Saint  y  Dyddiau  Diweddaf, — 
yr  unig  wir  a  bywiol  eglwys  ar  wyneb  y  ddaear : 
ac  fel  y  cyfryw  dywedantwrthych  nad  yzv  Duw 

zoedi  dalguddio  yn  y  Beibl  yr  oil  ag  sydd 
ddigonol  i  iachawdwriaeth,  ond  eu  bod  hwy 
wedi  eu  danfon  i  hysbysu  i  chwi  ddatguddlad 
newyddy  yn  yr  hwn  y  mae  cydawnderyr  Efengyl. 
Yn  awr,  y  gofyniad  yw,  A  ydyw  yr  haeriad  yma 
yn  unol  a'r  Ysgrythyr  ?  Dywedir  wrthych  (Rhuf. 
xvi.  25,)  fod  "yr  Efengyl  a  phregethiad  Tesu 
Grist  yn  ol  dalguddiad  y  dirgelwch,  yr  hwn  ni 
soniwyd  am  dano  er  dethreuad  y  byd,  ond  yr 
awr  Hon  a  eglurwyd,  a  thrwy  ysgrythyrau  y 
prophwydi  a  gyhoeddwyd  yn  mhlith  yr  holl 
genhedloedd  er  mwyn  ufudd-dod  ffydd."  Chwi 
a  ddarllenwch  (Col.  i.  25,)  "mai  yr  oruchwyl- 
iaeth'' tuag  at  yr  apostol  Paul,  ydoedd  iddo 
gael  ei  wneuthur  "yn  weinidog  i  gyflawni  gair 
Duw,  sef  y  dirgelwch  oedd  guddiedig  er  oes- 
oedd  ac  er  cenedlaethau,  ond  yr  awr  hon  a  eglur- 
wyd."  Ac  yr  oedd  yr  un  apostol  yn  gallu  llef- 
aru  am  ei  weinidogaeth,  nad  ydoedd  wedi  cadw 
dim  yn  ol,  ag  oedd  fuddiol  i'w  wrandawyr,  a'i 
fod  wedi  "traddodi  iddynt  holl  gynghor  Duw." 
Yn  mhellach,  y  mae  Iesu  Grist  ei  hun  yn  dy- 
wedyd,  (Ioan.xv.  15,)  "Pob  peth  a'r  a  glywais 
i  gan  fy  Nhad,  a  hysbysais  i  chwi/'  ac  y  mae  yn 
addaw  (pen.  xvi.)  anfon  yr  Ysbryd  Glan  "i'w 
tywys  hwynt  i  bob  gwirionedd,  ac  i  ddwyn  ar 
gof  iddynt  yr  holl  bethau  a  lefarasai  Efe  wrth- 
ynt;"  ac  yn  unol  a'r  addewid  hon,  chwi  agewch 
St.  loan  (1  Ioanii.  20,)  yn  ysgrifenu  at  "faban- 
od  yn  Nghrist"  yn  y  geiriau  hyn, "  Y  mae  genych 
chwi  eneiniad  oddiwrth  y  Sanctaidd  hwnw,  a 

chwi  a  wyddoch  bob  peth.  Ni  ysgrifenais  atoch 
oblegyd  na  xvyddech  y  gzvirionedd,  eithr  oblegyd 
eich  bod  yn  ei  z&ybod." 

Yn  awr,  fy  anwyl  gyfeillion,  dyma  bwnc  eglur 
iawn, — Apostohon  ysbrydoledig  yn  dweyd  wrth- 
ych, — ie,  Iesu  Grist  ei  hun  yn  eich  hysbysu, — 
fod  holl  gynghor  Duw  wedi  ei  ddatguddio  i 
chwi  yn  eich  Beibl,  a  bod  ffbrdd  iachawdwriaeth 
mor  eglur  fel  y  gall  hyd  yn  nod  "baban  yn 
Nghrist"  wybod  y  gwirionedd. — Ond  y  bobl 
hyn  a  ddywedant  wrthych,  Y  mae  angen  am 
ddatguddiad  newydd,--y  mae  wedi  ei  wneuthur, 
— nyni  y w  y  bobl  a  benodwyd  i'w  ddwyn,  ac  os 
na  chredwch  ef,  y  mae  yn  rhaid  eich  damnio  chwi. 
Y  gofyniad  y w,  Pwy  a  gredwch  ?  St.  Paul  a  St. 
loan,  ynte  Joseph  Smith?— Iesu  Grist,  ynte  y 
twyllwyr  ftol  hyn  ? 

Chwi  a  welwch  fod  y  pethau  hyn  yn  wrth- 
wyneb  i  Air  Duw:  gallasvvn  roddi  i  chwi  lawer 
o  enghreifftiau  yn  ychwaneg,  yn  mha  rai  y  mae 
y  bobl  hyn  yn  gwrthwynebu  y  Beibl ;  ond  beth 
feddyliwch  am  danynt  pan  ddywedwyf wrthych, 
eu  bod  nid  yn  unig  yn  gwrthwynebu  y  Beibl,  ond 
he/yd  yn  gwadu  eifod  yn  bur  air  Duw,  ac  yn  ei 
roddi  heibio  yn  hollol.  Darllenwch  eu  geiriau 
hwy  eu  hunain,  (Rhan  47,  Tudalen  1,) 

"  Wele,  yr  wyf  yn  dywedyd  wrthych,  fy  mod  wedi  achosi  ir  holl 
hen  gyfammodau  gael  eu  rhoddi  heibio  yn  y  peih  hwn,  ac  y  mae 
hwn  yn  gyfammod  newydd  a  thragwyddol." 

Yn  awr,  anwyl  gyfeillion,  chwi  a  ddarllenwch 
(Heb.  13.  20,)  fod  y  cyfammod  newydd,  yr  hwn 
a  seliwyd  a  gwaed  Iesu  Grist,  yn  "gyfammod 
tragwyddol," — dywedir  fod  ei  offeiriadaeth  "yn 
oes  oesoedd," — dywedir  fod  yr  Ysbryd  trwy  yr 
hwn  yr  ofFrymodd  Efe  ei  hun,  yn  "  Ysbryd  tra- 
gwyddol,"— dywedir  hefyd  fod  y  prynedigaeth  a 
sicrhawyd  i  ni,  yn  "dragwyddol."  Pa  beth 
ynte  ydyw  y  cyfammod  newydd  a  thragwyddol  a 
ddygir  i  mewn  trwy  osod  i  fynu  ypethhwn — yr 
eglwys  newydd  hon  ?  Y  gwir  y w,  fod  y  Beibl 
yn  sefyll  ar  ffordd  y  twyllwyr  hyn,  ac  o  ganlyn- 
iad,  yr  oedd  yn  rhaid  iddynt  ei  wadu,  ac  onide 
ni  allasent  daenu  yr  anwiredd  y  maent  yn  ei 
ddysgu.  Nid  wyf  yn  dwyn  unrhyw  gyhuddiad 
yn  erbyn  y  bobl  hyn,  nad  wyf  alluog  i'w  brofl 
o'u  hysgrifeniadau  hwy  eu  hunain.  Darllenwch 
y  geiriau  canlynol,  a  bernwch  drosoch  eich 
hunain,  (Tudalen  33,) 

"  Ac  angel  yr  Arglwydd  a  ddywedodd  wrthyf,  ei  fod  (sef  y  Beibl) 
yn  cynnwys  amlygrwydd  o  Efengyl  yr  Arglwydd. . . .  am  hyny  y  mae 
y  pethau  hyn  yn  myned  allan  oddiwrth  yr  Iuddewon  mewn  purdeb, 
ond  wedi  iddynt  fyned  allan  trwy  ddwylaw  deuddeg  apostol  yr  Oen, 
ti  a  weli  sylfaeniad  eglwys  lygredig,  llygredicach  nag  eglwysi  ereill, 
oherwydd  wele  hwy  a  gymerasant  oddiwrth  yr  Efengyl  amry  w  ranau 
eglur  a  thra  gwerthfawr ;  eto. ...  mi  a  amlygaf  fy  hun  i'th  had,  fel  y 

byddo  iddynt  ysgrifenu  llawer  o  bethau  a  hysbyswyf  iddynt ac 

ynddynt  hwy  yr  ysgrifenir  fy  Efengyl  i"  hyny  yw  Llyfr  Mormon. 

Ar  ol  i'r  dynion  hyn  gymeryd  ymaith  eich 
Beibl,  a  dweyd  wrthych  ei  fod  mor  llygredig 
fel  nad  yw  mwyach  yn  air  Duw,  efallai  y  dy- 

munech  wybod  pa  beth  a  ddysgant  hwy  i  chwi 
yn  lie  yr  athrawiaethau  llygredig  hyn  sydd  yn 
y  Beibl.  Byddai  yn  waith  ofer  a  thra  annymunol 
i  fyned  trwy  yr  holl  ffolineb  a'r  cabledd  a  gan- 
fyddir  yn  eu  llyfrau  mewn  ffordd  o  athrawiaeth ; 
ond  myfi  a  roddaf  i  chwi  ychydig  o  esiamplau. 
Am  ffydd  llefarant  fel  hy  n  :~(Rhan  1,  Tudal.  1 6,) 

"  Ffydd  yw  yr  egwyddor  trwy  ba  un  y  mae  Jehofa  yn  gweithredu. 
Cymerwch  ymaitb  yr  egwyddor  hon,  a  byddai  iddo  Efbeidio  a  bod. 
Duw  a  lefarodd,  a  bydoedd  a  neidiasant  i  fodoliaeth,  o  achos  y  ffydd 
oedd  ynddo  Ef." 

Felly  ni  allasai  Duw  greu  byd  pe  na  buasai 
Sanddo  ffydd.  Ond,  ffydd  yn  mhwy?  Yr  yd- 
ych  yn  cofio  fod  St.  Paul  yn  dweydfod  "ffydd 
yn  dyfod  trwy  glywed,"  ac  mai  "rhodd  Duw 
ydyw;"  ond  Saint  y  Dyddiau  Diweddaf  a  ddy- 
wedant  wrthych,  fod  ffydd  i'w  chael  -trwy 
aberthiad  pob  peth,"  a  thrwy  y  "wybodaetb  o 
wneuthur  yr  hyn  arynga  fodd  Duw."  Y  Beibl  a 
ddywed  mai  "gweithredoedd  da  ydynt  ffrwyth- 
au  ffydd;"  ond  Saint  y  Dyddiau  Diweddaf  a 
ddywedant,  Nage,  "ffydd  yw  ffrwyth  gweith- 
redoedd da  a  hunan-ymwadiad." 

Drachefn,  ateb  yr  apostol  i'r  gofyniad,  Pa 
beth  a  wnaf  fel  y  byddwyf  gadwedig?  ydoeddr 
"Cred  yn  yr  Arglwydd  Iesu  Grist,  a  chadwedig 
fyddi."  Ond  yr  ysgrifeniadau  celwyddog  hyn 
alefarant  yn  wahanol;  dywedant  fel  hyn:— 
(Rhan  7,  Tudalen  9,) 


20 


"Os  deuwn  o  hyd  i  greadur  wedi  ei  achub,  deuwn  i  ddeall  beth 
raid  i  ereill  fod  fel  yr  achuber  hwynt.  Yn  awr,  y  mae  Crist  wedi  ei 
achub.  Pa  fodd  yr  achub  wyd  Ef?  Oherwydd  ei  fod  yn  yyfiawn  ac 
yn  sanctaidd.'' 

Os  yw  y  cabledd  uchod  yn  cynnwys  rhyw- 
beth,  y  mae  yn  cynnwys  fod  Iesu  Grist  wedi  ei 
achub  trwy  ei  weithredoedd  da,  ac  fod  yn  rhaid 
i  bob  un  a  gedwir,  gael  ei  acbub  trwy  "weith- 
redoedd  cyfiawnder  y  rhai  a  wnaetb  efe."  Ac  yn 
wir  y  mae  holl  athrawiaeth  Llyfr  Mormon  yn 
gadael  heibio  yr  lawn  a  wnaed  trwy  waed 
Crist,  ac  yn  gosod  i  fynu  amryw  drochiadau, 
ymadroddion,  a'n  gweithredoedd  da  ein  hunain, 
fel  ein  Gwaredigion.  Cymerwcb  ycbydig  o  eng- 
rheifftiau:  (Llyfr  Mormon,  Tudalen  619,) 

"  Perffeithier  chwi  yn  Nghrist,  a  chadwch  oddiwrthych  bob  peth 
ansanctaidd ;  os  gwnewch  hyn,  a  cbaru  Duw  a'ch  holl  galon,  &c, 
vna  y  mae  ei  ras  ef  yn  ddiyonol  i  chwi." 

Hyny  yw,  os  nad  ellwch  yn  gyntaf  acbub 
eich  hunain,  nid  y  w  Duw  alluog  i'ch  achub  chwi. 
Drachefn,  (Tudalen  614,) 

"  Cyflawniad  y  gorchymynion  sydd  yn  dwyn  maddeuant  pechodau.'' 
(Tudalen  160,)  "Byddwch  yn  feunyddiol  mewn  ympryd  a  gweddi, 
parhewch  hyd  y  diwedd,  a  chwi  a  achubir.'' 

Byddai  yn  ofer  i  roddi  ger  eich  bron  ychwaneg 
o'r  ffolineb  y  mae  y  twyllwyr  hyn  yn  ei  ddysgu 
i  chwi  mewn  ffordd  o  athrawiaeth ;  ond  ar  ol  y 
peth  ydych  wedi  ei  weled,  ni  bydd  i  chwi  ryf- 
eddu,  pan  ganfyddwch  anffyddlondeb  i'r  Llyw- 

odraeth  a  chreulondeb,  yn  britho  eu  llyfrau, 
Yr  ydych  chvvi  wedi  cael  eich  dysgu  i  feddvvl 
fod  "Ofnwch  Dduw,  anrhydeddwch  y  brenin;" 
«  Bydded  pob  un  ddarostyngedig  i'r  awdurdodau 
goruchel,"  yn  rhan  o  ewyllys  ddatguddiedig 
Duw;  ondos  canlynwch  yr  hudoliaeth  newydd 
hon,  rhaid  i  chwi  ddysgu  athrawiaeth  hollol  wa- 
haiiol.  Llyfr  Mormon  addywedwrthych,  (Pen. 
13,  Tudalen  230,) 

"  Oherwydd  nad  yw  pob  dyn  yn  gyfiawn,  nid  yw  yn  angmrheidiol 
i  chwi  gael  brenhinoedd  i  lyivodraethu  arnoch;'  "  Ni  ellwch  ddi- 
orseddu  brenin  drygionus,  ond  trwy  lawer  o  ymryson  a  thywallt 
ywaed."  "Yrwyf  yn  dymuno  na  byddo.i'r  angbyfartalwch  hwn 
(rhwng  brenhinoedd  a'u  deiliaid)/od  yn  y  wlad  yn  hwy,  ond  bod  i'r 
wlad  hon  fod  yn  wlad  o  ryddid." 

A  oredwch  chwi  fod  y  bobl  hyn,  y  rhai  a 
breo-ethant  deyrn-fradwriaeth  o  dan  gochl  cref- 
Ydd°,  yn  gallu  dal  i  fynu  hefyd  Gaethwasanaeth, 
pan  yr  etyb  eu  dyben  ?  Llyfr  y  Datguddiadau, 
(Rhan  102,  Tudalen,  12) 

«  Nid  ydym  yn  credn  ei  bod  yn  iawn  i  ni  ymyru  a  chaeth-weision, 
nac  i  bregethu  yr  Efengyl  iddynt,  nac  i'w  bedyddio  yn  groes  i  ddy- 
xnuniad  ac  ewyllys  eu  meistradoedd.  Yr  ydym  yn  ystyried  y  fath 
vmyraeth  yn  anghyfreithlawn  ac  anghyfiawn,  ac  yn  beryglus  ,  hedd- 
wch  pob  llywodraeth,  a  chaniatdu  ifodau  dynol  gael  eu  cadw  mewn 
caeth-wasanaeth." 

Yma  chwi  a  gewch  y  nef-anfonedig  bro- 
phwydi  hyn,  y  rhai  a  welsoch  yn  ddiweddar  yn 
preo-ethu  gwrthwynebiad  i  bob  awdurdod  gyt- 

reithlawn,  ac  yn  gwadu  hawl  brenhinoedd  i 
lywodraethu,  gyda'r  anadl  nesaf  yn  dweyd  Na 
fyn  Iesu  Grist  i  ffordd  iachawdwriaeth  gael  ei 
gwneyd  yn  hysbys  i'r  dyn  dii  tlawd,  os  na  bydd 
ei  feistr  yn  dymuno ;  mewn  gair,  daliant  i  fynu 
gaeth-wasanaeth  yn  ei  holl  echryslondeb! 

Anwyl  Gyfeillion,  pa  bryd  yr  agorir  eich 
llygaid  ?  Yr  wyf  yn  awr  wedi  cyflawni  yr  hyn 
a  ystyriwn  yn  ddyledswydd  arnaf ;  ac  yr  wyf  yn 
gwedd'io  ar  Dduw,  ar  fod  i'r  pethau  a  ysgrifenais 
gael  eu  priodol  effaith  arnoch.  Chwi  a  gan- 
fyddwch  y  gwir  bethau  y  mae  y  bobl  hyn  yn 
eu  dysgu  i  chwi  yn  eu  llyfrau.  Y  maent  yn 
gwrthwynebu  eich  Beibl,  y  maent  yn  ei  wrthod 
yn  hollol,  y  maent  yn  rhoddi  pob  plaid  ac  enw 
arall  i  ddamnedigaeth  dragwyddol,  y  maent  yn 
dysgu  athrawiaethau  cyfeiliornus,  yn  pregethu 
anufudd-dod  i  Lywodraeth,  ac  yn  dal  i  fynu 
gaeth-wasanaeth.  A  all  y  cyfryw  ddynion  fod  yn 
brophwydi  Duw  ?  A  all  y  cyfryw  bethau  fod 
wedieu  hysgrifenn  gan  Ysbryd  Duw?  Nid  oes 
amheuaeth  nafydd  i'r  hudoliaethynfuan  ddyfod 
i'r  amlwg,  ac  i'ch  llygaid  chwithau  gael  eu  hagor 
i  ganfod  y  twyll  echryslawn  a  arferir  tuag  atoch. 
Ond  ar  yr  un  pryd  y  mae  bywyd  yn  ansicr,  ac 
efallai  y  gelwir  llawer  o  honoch  chwithau  i  dra- 
gywyddoldeb  yn  ymddibynu  am  iachawdwriaeth 
ar  yr  hudoliaeth  ofnadwy  hon,  ac  yna  O!  Pa 
beth  a  ddaw  o'ch  eneidiau!   Yr  ystyriaeth  o'ch 


23 


perygl  a'm  tueddodd  i  gyfeirio  atoch  yr  ymad- 
roddioneglurhynfel  rhybudd  i  chwi,  i  beidio 
aros  hyd  nes  y  byddai  i'r  cyfeiliornad  ddangos 
ei  hun.     Y  mae  yn  ddiddadl  mai  twyll  o  eiddo 
y  gelyn  Diafol  yw  y  cwbl,  er  mwyn  eich  dwyn 
i  beidio  ymarfer  ag  edifeirwch,  ffydd,  a  sanct- 
eiddrwydd;  ond  i  ymddibynu  ar  ffurnau  allanol. 
Y  mae'r  Diafol  yn  gwybod  fod  ymholi  i  bethau 
dyfodol,~myfyrio    yn   nghylch    ail-ddyfodiad 
Crist,  ymddiddan  am  y  Jerusalem  Newydd  a 
gogoniant  y  dyddiau  diweddaf,  ac  i  ddywedyd 
wrth  ein  cymydog  «  Saf  draw,  yr  wyf  fi  yn  sanct- 
eiddiach  na  tmV'—yn  llawer  mwy  cydunol  ar 
dyn  anianol,  ac  yn  llawer  mwy  gwemeithgar  i  , 
falchder,  nac  ydyw  ymholi  yn  ddyfal  pa  lodd  y 
mae  ein  bucheddau  a'n  calonau  yn  ngwynebgair 
Duw,-aoes  genym  gymdeithas  feunyddiol  gyda 
Duwmewngweddi,  ac  a  ydym  yn  ymdrechu  yn 
barhaus  am  gydymfFurfiad  a'i  ewyllys  sanctaidd 
Ef.     Ond,  fy  anwyl  gyfeillion,   gellir  crynhoi 
eich  dyledswvddyn  ngwyneb  yr  hudoliaeth  hon 
mewn  ychydig  eiriau:    gweddiwch  ar  i  Dduw 
eich  galluogi  i  wybod  aci  deimloy  gwinonedd; 
cadwch  yn  agos  at  air  Duw,  a  phwyswch  bob 
peth  yn  y  glorian  hon;  ceisiwch  yn  ddytal  gy- 
mhorth  dwyfolras;  ymgedwch  oddiwrth  yrhai 
vdynt  dueddol  i  droi  gyda  phob  awel  dysgeid- 
iaeth;  a  chan  ddal  gafael  "yn  y  ffydd  a  rodd- 
wyd  unwaith   i'r  Saint,"    ceisiwch  /rugaredd 
faddeuol,  yr  hon  a  gynygir  yn  rhad  i  bawb  a 

ofynant  am  dani  mewn  gweddi,  trwy  haedded- 
igaethau  ac  eiriolaeth  yr  Arglwydd  Iesu  Grist. 
Gwnewch  hyn,  ac  ni  bydd  arnoch  angen  am  yr 
un  datguddiad  newydd,  yr  un  cyfamod  newydd, 
"  Teyrnas  Dduw  o'ch  mewn  chwi  y  mae"  yn  wir 

